Tupanci

**Tupanci** su naseljeno mesto grada Valjeva u Kolubarskom okrugu. Prema popisu iz 2011. bilo je 121 stanovnika.

## Geografija
Tupanci su smešteni na zapadu opštine Valjevo. Graniči se sa selima Majinović, Pričević i Balinović. Najviše kote nazivaju se Vranovac visina 455 m i Todorića brdo visina 505 m, dok je najniža kota na mestu crkve Svetog Nikolaja gde je visina 320 m .

## Historija
Kada su Tupanci naseljeni nema tačnih podataka niti pisanih dokumenata. Najstariji objekti su kuća brvnara i Pričevačka crkva, stare su oko 200 godina.
Da je ovaj kraj od davnina naseljen svedoči i arheološko nalazište Anatema na granici između sela Tupanaca i Balinovića.

## Prirodne odlike
Prirodne resurse čine poljoprivredno zemljište i šume. Zemljište je uglavnom brdsko, ukupne površine od 7&nbsp;km², a poljoprivredno zemljište čini 63% ukupne površine. Uspevaju žitarice i to: kukuruz, pšenica, ječam, zob; zatim voće: maline, šljive, kupine. Takođe rastu razne vrste pečurki od kojih su najpoznatije mlečnice, lisičarke, rujnice. Stočni fond čine krave, ovce, koze, živina. Od divljači mogu se naći fazan, zec, srne, lisice, kao i povremeno divlje svinje. Kraj je vrlo bogat šumom, u kojoj preovlađuju bukva, hrast i cer. U selu postoji i više desetina izvora.


File:Tupanci - opština Valjevo - zapadna Srbija - panorama 1.jpg|Tupanci - panoarama
File:Tupanci - opština Valjevo - zapadna Srbija - panorama 13.jpg|Tupanci - panoarama
File:Tupanci - opština Valjevo - zapadna Srbija - panorama 16.jpg|Tupanci - panoarama
File:Tupanci - opština Valjevo - zapadna Srbija - panorama 18.jpg|Tupanci - panoarama
File:Tupanci - opština Valjevo - zapadna Srbija - panorama 19.jpg|Tupanci - panoarama
File:Tupanci - opština Valjevo - zapadna Srbija - panorama 4.jpg|Tupanci - panoarama
File:Tupanci - opština Valjevo - zapadna Srbija - panorama 21.jpg|Tupanci - panoarama


## Društvene organizacije
Osnovna četvororazredna škola, istureno odeljenje OŠ Ilija Birčanin Stave;
Osnovna škola je sagrađena krajem 1947. godine, a počela je sa radom 28. februara 1948. godine. Prvi đaci su bili deca iz Tupanaca koja su išla u školu u susednom Pričeviću.

## Zanimljivosti

U Tupancima od januara 2009. godine ponovo radi jedna vodenica. Vodenica se nalazi na Jaćmovačkom potoku, napravljena je 1962. godine. Napravio je tadašnji vlasnik Radomir Spasojević, koji je kasnije 1989. godine obnovio. Danas ovim objektom upravlja Radomir Jevtić iz Tupanaca. Takođe je u planu da počne bar još jedna vodenica sa radom.

## Demografija
Davne 1856. godine u Tupancima, po tadašnjem popisu, je živelo 145 stanovnika u 22 domaćinstva. Veći deo stanovništva je bio poreklom iz Crne Gore, Raške oblasti i delimično Užučkog kraja. Po popisu iz 1944. godine živelo je 344 stanovnika u 59 domaćinstava i nakon toga počinje da opada broj žitelja. Ovaj pad broja stanovnika je posledica odlaska većine tadašnjeg mlađe populacije u gradove, pre svega u Valjevo.
Po popisu iz 2002. godine naselju Tupanci živi 141 punoletni stanovnik, a prosečna starost stanovništva iznosi 50,7 godina (50,7 kod muškaraca i 50,7 kod žena). U naselju ima 58 domaćinstava, a prosečan broj članova po domaćinstvu je 2,72.

Ovo naselje je u potpunosti naseljeno Srbima (prema popisu iz 2002. godine), a u poslednja tri popisa, primećen je pad u broju stanovnika.

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)
* Veb stranica koji je napravio Marko Jevtić kao student Matematičkog Fakulteta u Beogradu